open-index/open-wikipedia-markdown huggingface dataset:
Super Victor

Ο **Super Victor** είναι η μασκότ του Ευρωπαϊκού Πρωταθλήματος Ποδοσφαίρου του 2016, το οποίο θα διεξαχθεί στη Γαλλία. Αναπαριστά ένα μικρό αγόρι, το οποίο κατέχει υπερδυνάμεις χάρη στην κάπα και τα μαγικά παπούτσια του, τα οποία του δίνουν τη δυνατότητα να ίπταται, να είναι ένας μικρός μάγος του ποδοσφαίρου και να δίνει από τη μαγεία του τριγύρω του.

## Όνομα
Η παρουσίαση της μασκότ έλαβε χώρα στη διάρκεια της φιλικής αναμέτρησης Γαλλίας-Σουηδίας στις 18 Νοεμβρίου 2014 στη Μασσαλία, καθώς και λίγες ώρες νωρίτερα στα μέσα κοινωνικής δικτύωσης. Δεν διέθετε όνομα έως τις 30 Νοεμβρίου 2014, ημερομηνία κατά την οποία το όνομά της γνωστοποιήθηκε στη διάρκεια της εκπομπής Téléfoot του TF1. Για την επιλογή της ονομασίας της μασκότ, οι διαδικτυακοί χρήστες οι οποίοι επιθυμούσαν να συμμετάσχουν στην ψηφοφορία είχαν τρεις επιλογές ψήφου: Driblou, Goalix και Super Victor. Η τελευταία επελέγη με ποσοστό 48% επί του συνόλου των ψήφων, έναντι 27% για το Goalix και 25% για το Driblou. Σύμφωνα με τη διοργανώτρια επιτροπή, το Super Victor συμβολίζει τόσο τη νίκη, όσο και τους υπερήρωες. Επιπλέον, το Super Victor είναι διεθνής ονομασία.

## Χαρακτηριστικά

Ο Super Victor διαθέτει μια κόκκινη κάπα, μαγικά παπούτσια και μια μπάλα τα οποία βρήκε μέσα σ'ένα μαγικό σεντούκι, ενώ έπαιζε ποδόσφαιρο με τους φίλους του. Έχει την ικανότητα να ίπταται και να εφευρίσκει νέες ποδοσφαιρικές ντρίμπλες. Αποστολή του είναι να φέρνει τη χαρά και την καλή διάθεση σε όλους τους φιλάθλους ανά τον κόσμο. Δημιουργήθηκε από τη Zebrand, γαλλική εταιρεία *design*.

## Παραπομπές


Κατηγορία:Μασκότ ποδοσφαίρου
Κατηγορία:Ευρωπαϊκό Πρωτάθλημα Ποδοσφαίρου 2016
Beau Jeu

μικρογραφία|228x228px|Adidas Beau Jeu
Η **Beau Jeu** είναι η επίσημη μπάλα του Ευρωπαϊκού Πρωταθλήματος Ποδοσφαίρου του 2016 το οποίο θα διεξαχθεί στη Γαλλία από τις 10 Ιουνίου έως τις 10 Ιουλίου 2016. Κατασκευάστηκε από τη γερμανική εταιρεία αθλητικών ειδών Adidas, ενώ τα αποκαλυπτήριά της έγιναν στις 12 Νοεμβρίου 2015 στον ηλεκτρονικό λογαριασμό του Ζινεντίν Ζιντάν στο Instagram.

## Χαρακτηριστικά

Η Adidas ανέφερε πως χρησιμοποίησε εκ νέου τα καινοτόμα χαρακτηριστικά της Brazuca, της μπάλας του Παγκοσμίου Κυπέλλου Ποδοσφαίρου του 2014 στη Βραζιλία. Είναι ευδιάκριτα, άλλωστε, τα ίδια φύλλα πολυουρεθάνης που φέρουν και οι δύο σφαίρες. Ο σχεδιασμός της Beau Jeu είναι συνδεδεμένος με τη Γαλλία μέσω της χρήσης των τριών χρωμάτων της γαλλικής σημαίας, δηλαδή του μπλε, του άσπρου και του κόκκινου. Η Adidas συμπεριέλαβε, επίσης, ασημένιες λεπτομέρειες οι οποίες υπενθυμίζουν στο τρόπαιο Ανρί-Ντελωναί. Τα γραφιστικά χαρακτηριστικά που απεικονίζονται στα φύλλα της μπάλας απεικονίζουν τα γράμματα E, U, R και Ο και τους αριθμούς 2, 0, 1 και 6.

## Παραπομπές


Κατηγορία:Μπάλες ποδοσφαίρου
Κατηγορία:Ευρωπαϊκό Πρωτάθλημα Ποδοσφαίρου 2016
Αστική Περιοχή Λίντι

Η **Αστική Περιοχή Λίντι** (Αγγλικά: *Lindi Urban District*, Σουαχίλι: *Lindi Mjini*), είναι μία από τις 6 περιοχές στην Περιφέρεια Λίντι *(Lindi Region)* της Τανζανίας. Στα Ανατολικά συνορεύει με τον Ινδικό Ωκεανό ενώ στα Βόρεια, Δυτικά και Νότια, περιβάλλεται από την Αγροτική Περιοχή Λίντι *(Lindi Rural District)*. Η περιφερειακή (και επαρχιακή) πρωτεύουσα είναι το Λίντι *(Lindi)*.

Σύμφωνα με την Εθνική Απογραφή της Τανζανίας το 2002, ο πληθυσμός στην **Αστική Επαρχία Λίντι** *(Lindi Urban District)*, ήταν 41.549 άτομα.

Το 2010, η Αστική Περιοχή Λίντι *(Lindi Urban District)*, εξέλεξε τον *Salum Khalfani Bar'wan* για την Εθνική Συνέλευση της Τανζανίας. Ο *Bar'wan*, είναι το πρώτο άτομο με αλφισμό που εξελέγη στην Εθνική Συνέλευση της Τανζανίας.

## Τμήματα
Η Αστική Επαρχία Λίντι *(Lindi Urban District)* διαιρείται διοικητικά σε 13 Τμήματα:

## Απαρίθμιση των Ελλήνων της περιοχής του Λίντι (κατά το 1950)
Σκοπός της Κυβέρνησης (της τότε Τανγκανίκας), ήταν να ωθήσει όλη την Περιφέρεια Λίντι, προς την πρόοδο και την ευημερία. Γι' αυτό το σκοπό, ξεκίνησε το 1950, την κατασκευή μιας σιδηροδρομικής γραμμής μήκους 142 χιλιομέτρων, που ξεκινούσε από τη θέση "Μκουάγια" (9 μίλια απόσταση (δια θαλάσσης) και 24 μίλια (δια ξηράς) από το Λίντι) και κατέληγε στη θέση "Νακιγκουέα". Η γραμμή κατασκευάστηκε από την ανάδοχο εταιρεία των εκ Τενέδου Ελλήνων αδελφών, Πυγμαλίωνος, Στρατή και Ευαγγέλου Καραγεωργέλη, οι οποίοι και απασχολούσαν αποκλειστικώς Έλληνες υπεργολάβους.

Στην περιοχή, παρέμεναν προσωρινά 20 περίπου Έλληνες, εκ των οποίων οι περισσότεροι εξ αυτών, εργαζόμενοι για την αποπεράτωση της σιδηροδρομικής γραμμής.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Λίντι
* Λίντι

## Σημειώσεις

;Παραπομπές σημειώσεων


## Εικόνες

Αρχείο:Lindi.jpg|Δρόμος με οικίες.
Αρχείο:Scene in Lindi, Tanzania (2).jpg|Η κεντρική οδός Γκάνας *(Ghana Street)*.
Αρχείο:Scene in Lindi, Tanzania (3).jpg|Η κεντρική οδός Γκάνας *(Ghana Street)*.
Αρχείο:Scene in Lindi, Tanzania (4).jpg|Διασταύρωση των οδών *(Ghana* και *Uhuru Street)*.
Αρχείο:Scene in Lindi, Tanzania (5).jpg|Σκηνή στην *Uhuru Street*, με τοιχογραφίες με αφίσες υποψηφίων για τις προεδρικές εκλογές. Μεταξύ των υποψηφίων είναι και η αφίσα του *Jakaya Kikwete* (στα δεξιά), ο οποίος εκλέχθηκε πρόεδρος το 2005.


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Λίντι
Αγροτική Περιοχή Λίντι

Η **Αγροτική Περιοχή Λίντι** (Αγγλικά: *Lindi Rural District*, Σουαχίλι: *Lindi Vijijini*), είναι μία από τις έξι Περιοχές στην Περιφέρεια Λίντι *(Lindi Region)* της Τανζανίας. Στα βόρεια συνορεύει με την Περιοχή Κίλουα *(Kilwa District)*, στα νότια με την Περιφέρεια Μτουάρα *(Mtwara Region)*, δυτικά από την Περιοχή Νατσινγκουέα *(Nachingwea District)* και ανατολικά από τον Ινδικό Ωκεανό και την Αστική Περιοχή Λίντι *(Lindi Urban District)*.

Σύμφωνα με την Εθνική Απογραφή της Τανζανίας το 2002, ο πληθυσμός στην **Αγροτική Επαρχία Λίντι** *(Lindi Rural District)* ήταν 215.764 κάτοικοι.

## Τομείς
Για τις βουλευτικές εκλογές, η Τανζανία χωρίζεται σε εκλογικές περιφέρειες. Η Αγροτική Περιοχή Λίντι *(Lindi Rural District)* είχε δύο εκλογικές περιφέρειες, τις:

Επίσης, η Περιοχή διαιρείται σε 10 Τομείς.

## Τμήματα
Η Αγροτική Επαρχία Λίντι *(Lindi Rural District)*, διαιρείται διοικητικά σε 28 Τμήματα. Τα είκοσι τέσσερα από αυτά, έχουν ταξινομηθεί ως "αγροτικά"

και τα τέσσερα ως "μεικτά."

Τα Τμήματα αποτελούνται από 125 Χωριά και 807 Οικισμούς.

## Απαρίθμιση των Ελλήνων της περιοχής του Λίντι (κατά το 1950)
Σκοπός της Κυβέρνησης (της τότε Τανγκανίκας), ήταν να ωθήσει όλη την Περιφέρεια Λίντι, προς την πρόοδο και την ευημερία. Γι' αυτό το σκοπό, ξεκίνησε το 1950, την κατασκευή μιας σιδηροδρομικής γραμμής μήκους 142 χιλιομέτρων, που ξεκινούσε από τη θέση "Μκουάγια" (9 μίλια απόσταση (δια θαλάσσης) και 24 μίλια (δια ξηράς) από το Λίντι) και κατέληγε στη θέση "Νακιγκουέα". Η γραμμή κατασκευάστηκε από την ανάδοχο εταιρεία των εκ Τενέδου Ελλήνων αδελφών, Πυγμαλίωνος, Στρατή και Ευαγγέλου Καραγεωργέλη, οι οποίοι και απασχολούσαν αποκλειστικώς Έλληνες υπεργολάβους.

Στην περιοχή, παρέμεναν προσωρινά 20 περίπου Έλληνες, εκ των οποίων οι περισσότεροι εξ αυτών, εργαζόμενοι για την αποπεράτωση της σιδηροδρομικής γραμμής.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Λίντι
* Λίντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Λίντι
Κατηγορία:Επαρχίες της Τανζανίας
Περιοχή Κίλουα

Η **Περιοχή Κίλουα** (Αγγλικά: *Kilwa District*, Σουαχίλι: *Wilaya ya Kilwa*), είναι μία από τις 6 περιοχές στην Περιφέρεια Λίντι *(Lindi Region)* της Τανζανίας. Στα Βόρεια συνορεύει με την Περιφέρεια Πουάνι *(Pwani Region)*, στα Ανατολικά από τον Ινδικό Ωκεανό, Νότια από την Αγροτική Περιοχή Λίντι *(Lindi Rural District)* και την Περιοχή Ρουάνγκουα *(Ruangwa District)* και στα Δυτικά από την Περιοχή Λιουάλε *(Liwale District)*. Η Περιοχή συμπεριλαμβάνει και τις ιστορικές τοποθεσίες Κίλουα Κισιουάνι *(Kilwa Kisiwani)* και Σόνγκο Μνάρα *(Songo Mnara)* τα οποία αποτελούν τμήμα της Παγκόσμιας Κληρονομιάς και την πρώην κύρια πόλη της Κίλουα Κιβίντζε.

## Προφορά
Η πλησιέστερη ορθογραφική αποτύπωση της ονομασίας *Kilwa* στα Ελληνικά είναι *Κίλ**ου**α* όπου το *ου* είναι σύντομο, σαν να λέγαμε *Κίλβα* (αλλά χωρίς το σύμφωνο «β»). 

## Στατιστικά στοιχεία
Σύμφωνα με την Εθνική Απογραφή της Τανζανίας το 2002, ο πληθυσμός στην **Επαρχία Κίλουα** *(Kilwa District)* ήταν 171.850 άτομα.
Η συνολική επιφάνεια της Επαρχίας είναι: 13.347,50 τ.χλμ., εκ των οποίων τα 12.125,9 τ.χλμ. βρίσκονται στη στεριά και τα 1.221,52 τ.χλμ. είναι στη θάλασσα.

## Ιστορικά αξιοθέατα
Η Επαρχία αποτελεί ιστορικό τμήμα των: 

* Νήσο Κίλουα Κισιουάνι *(Kilwa Kisiwani)* - ή οποία έχει εξαιρετικό δείγμα αρχαίας πόλης των Σουαχίλι, γνωστής από τον 13ο αιώνα μ.Χ.
* Κίλουα Κιβίντζε *(Kilwa Kivinje)* - όπου ήταν το αρχηγείο υπό τους Σουλτάνους της Ζανζιβάρης, καθώς επίσης και κατά την εποχή της αποικιοκρατίας
* Πύργος Σόνγκο *(Songo Tower)* - αρχαίο κτίσμα των Σουαχίλι.

## Εξελίξεις
Πρόσφατες (από το 2003 έως τουλάχιστον το 2007) εξελίξεις στην περιοχή, περιλαμβάνουν την ανάπτυξη ενός σημαντικού κοιτάσματος φυσικού αερίου να κείται στο υπέδαφος της Νήσου Σόνγκο Σόνγκο στον Ινδικό Ωκεανό και συνεχίζονται οι προσπάθειες για να εντοπιστούν κοιτάσματα υδρογονανθράκων (πετρελαίου ή/και φυσικού αερίου) καθώς και διαρθρωτικές τάσεις πέριξ της ομάδας Σόνγκο Σόνγκο, τουλάχιστον τόσο μακρυά προς βορρά έως τη νήσο του Νυούνι *(Nyuni)*. Οι έρευνες αυτές, ακόμα δεν έχουν ολοκληρωθεί. 

Αυτές οι εξελίξεις, έχουν ήδη καταστήσει την περιοχή οικονομικά σημαντική, καθώς βιομηχανίες έχουν αναπτυχθεί κατά μήκος της διαδρομής του αγωγού, αυτό το επίπεδο της οικονομικής σημασίας αναμένεται να αυξηθεί, ακόμη και αν η αναζήτηση των άλλων υδρογονανθράκων κριθεί ανεπιτυχής.

## Τομείς
Η Περιοχή Κίλουα *(Kilwa District)*, χωρίζεται σε 6 Τομείς.

## Τμήματα
Η Επαρχία Κίλουα *(Kilwa District)* διαιρείται διοικητικά σε 21 Τμήματα και σε παρένθεση ο πληθυσμός τους κατά την απογραφή του 2012:

### Αστικά Τμήματα (1)
* Κίλουα Μασόκο (*Kilwa Masoko*) (13.601)

### Μεικτά Τμήματα (1)
* *Kivinjesingino* (19.376)

### Αγροτικά Τμήματα (19)

Εντός των 21 Τμημάτων, έχουν καταγραφεί 97 Χωριά.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Λίντι
* Λίντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Λίντι
Κατηγορία:Επαρχίες της Τανζανίας
Μπισεντέ Λιζαραζού

Ο **Μπισεντέ Λιζαραζού** (βασκικά: *Bixente Lizarazu*, προφορά: biˈʃente lis̻aˈɾas̻u · 9 Δεκεμβρίου 1969 - ) είναι Γάλλος πρώην ποδοσφαιριστής βασκικής καταγωγής, που αγωνιζόταν ως αριστερός αμυντικός. Επίσης, αγωνίστηκε και στην Εθνική Γαλλίας, με την οποία κατέκτησε ένα Μουντιάλ το 1998 κι ένα Euro το 2000, ενώ συνολικά συμμετείχε σε 97 αγώνες της εθνικής του.

Αγωνίστηκε για πολλά χρόνια στην Μπορντό και στην Μπάγερν Μονάχου, με τις οποίες είχε κι αρκετές διακρίσεις. Με την πρώτη πανηγύρισε ένα πρωτάθλημα Γαλλίας τη σεζόν 1991-92 κι ένα Κύπελλο Ιντερτότο, το 1995. Ενώ με τη δεύτερη είχε περισσότερες διακρίσεις μεταξύ των οποίων 5 πρωταθλήματα Γερμανίας και 1 Τσάμπιονς Λιγκ, τη σεζόν 2000-01.

## Παραπομπές


## Εξωτερικοί σύνδεσμοι
* 
*

Κατηγορία:Αμυντικοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Κυπέλλου Συνομοσπονδιών FIFA 2001
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Κυπέλλου Συνομοσπονδιών FIFA 2003
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ιππότες της Λεγεώνας της Τιμής
Κατηγορία:Βάσκοι ποδοσφαιριστές
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Εθνικής Χώρας των Βάσκων
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Παίκτες νικητές Κυπέλλου Συνομοσπονδιών FIFA
Νέα Πέτρα Σερρών

Η **Νέα Πέτρα** είναι οικισμός που υπάγεται στον δήμο Νέας Ζίχνης στην  Περιφερειακή Ενότητα Σερρών που βρίσκεται στην Περιφέρεια Κεντρικής Μακεδονίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης» και ανήκει στο γεωγραφικό διαμέρισμα Μακεδονίας. Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, η Νέα Πέτρα ανήκε στο τοπικό διαμέρισμα Νέας Πέτρας.

## Ιστορία
Σύμφωνα με το Εθνολογικό Μουσείο Θράκης στη Νέα Πέτρα εγκαταστάθηκαν κάτοικοι από την Πέτρα (*Kayali*)  της Ανατολικής Θράκης η οποία βρίσκεται βορειοδυτικά των Σαράντα Εκκλησιών. Με την αρχή των Βαλκανικών Πολέμων έφτασαν στην Πέτρα Βούλγαροι και έμειναν εκεί μέχρι το 1913 οπότε και η ευρύτερη περιοχή της Πέτρας επανήλθε σε Τουρκική διοίκηση. Αρκετές οικογένειες από την Πέτρα κατέφυγαν στην Νέα Πέτρα, σε άλλα σημεία των Σερρών, της Κομοτηνής (Νέα Πέτρα Ροδόπης) και της Ξάνθης ενώ κάποιοι εγκαταστάθηκαν κοντά στη Θεσσαλονίκη.

Με την Μικρασιατική Καταστροφή το 1922 εγκαταστάθηκαν επίσης στη Νέα Πέτρα κάποιες οικογένειες από Αρβανίτες της Θράκης (καταγόμενοι αρχικά από την Κορυτσά), καθώς ο ελληνισμός της Ανατολικής Θράκης αναγκάστηκε να μεταναστεύσει στην Ελλάδα. Τέλος, η Νέα Πέτρα πριν το 1927 ονομαζόταν Τσιάνος.

## Έθιμο Γυναικοκρατίας
Από το 1923 και κάθε χρόνο στις 8 Ιανουρίου αναβιώνει στη Νέα Πέτρα το έθιμο της Γυναικοκρατίας ή αλλιώς το έθιμο της Μπάμπως καθώς και τα Βρεξούδια. Σύμφωνα με το έθιμο οι γυναίκες της Νέας Πέτρας τιμούν τη γηραιότερη γυναίκα του χωριού και κατά τη διάρκεια του εθίμου δεν επιτρέπεται η παρουσία των ανδρών οι οποίοι καταβρέχονται σε περίπτωση που πλησιάσουν ενώ ταυτόχρονα οι γυναίκες του χωριού προσπαθούν να τους αποσπάσουν κάποιο ρούχο το οποίο στη συνέχεια θα δημοπρατήσουν. Σκοπός του εθίμου είναι να τιμηθεί η γιαγιά κάθε οικογένειας και η προσφορά της σε αυτήν.

## Πληθυσμός

## Προσωπικότητες
; Γεννήθηκαν στην Νέα Πέτρα
* Γιώργος Κοσιτζίδης, Έλληνας βουλευτής
* Θωμάς Σερέτης, Έλληνας βουλευτής
* Μιχάλης Τζελέπης, Έλληνας βουλευτής
; Κατάγονται από την Νέα Πέτρα
* Δημήτρης Κυριαζίδης, Έλληνας βουλευτής

## Παραπομπές


Κατηγορία:Χωριά της περιφερειακής ενότητας Σερρών
Ιερώνυμος ο Άνδριος

Ο **Ιερώνυμος ο Άνδριος** (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Άνδρο, ο οποίος στέφθηκε νικητής στο αγώνισμα του πένταθλου κατά τους 72ους (492 π.Χ.) ολυμπιακούς αγώνες της αρχαιότητας, χάνοντας από τον Τισαμενό στο τρέξιμο και το άλμα, αλλά νικώντας τον στα υπόλοιπα σκέλη του πεντάθλου, δισκοβολία, ακόντιο και πάλη..

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι Άνδριοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Τσερκάσι

Το **Τσερκάσι** (ουκρ: Черка́си, ρωσ: Черка́ссы) είναι πόλη στην κεντρική Ουκρανία. Είναι η πρωτεύουσα της ομώνυμης περιφέρειας και επαρχίας, καθώς και το διοικητικό κέντρο της περιοχής. Το Τσερκάσι δεν πρέπει να συγχέεται με την ρωσική πόλη Τσερκάσκ, που βρίσκεται στον ποταμό Ντον.

Το Τσερκάσι είναι πολιτιστικό, βιομηχανικό και εκπαιδευτικό κέντρο της επαρχίας καθώς και μεγάλο οικονομικό κέντρο της χώρας. Το Τσερκάσι έχει παίξει πολύ σημαντικό ρόλο στην ουκρανική ιστορία από τον 13ο αιώνα. Ήταν η κύρια πόλη των Κοζάκων και το μέρος δυο εξεγέρσεων. Βρίσκεται στη δεξιά όχθη του ποταμού Δνείπερου, σχεδόν 200 χιλιόμετρα από την πρωτεύουσα της Ουκρανίας, το Κίεβο. Στην τελευταία απογραφή, το 2011, αριθμούσε 287.583 κατοίκους ενώ τον Ιούνιο του 2011 γιόρτασε την 725 επέτειό της.

## Εξωτερικοί σύνδεσμοι
* 
* 

κατηγορία:Πόλεις της Ουκρανίας
Ευθυκλής ο Λοκρός

Ο **Ευθυκλής ο Λοκρός** (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τους Οπούντιους Λοκρούς στη Μεγάλη Ελλάδα, ο οποίος στέφθηκε νικητής στο αγώνισμα του πένταθλου κατά τους 73ους (488 π.Χ.) ολυμπιακούς αγώνες της αρχαιότητας. Αργότερα απέκτησε το αξίωμα του πρέσβη της πόλης, και επιστρέφοντας από κάποιο ταξίδι που είχε κάνει είχε μαζί του κάποια μουλάρια τα οποία του είχε κάνει δώρο κάποιος φίλος του. Οι πολίτες των Λοκρών θεώρησαν πως είχε δωροδοκηθεί και τον φυλάκισαν, ενώ παράλληλα ακρωτηρίασαν και τον ανδριάντα του στην αγορά της πόλης, και ο Ευθυκλής πέθανε στη φυλακή. Αρκετά αργότερα όμως, φαίνεται πως άλλαξαν γνώμη και απέδωσαν τιμές στον Ευθυκλή και τον ανδριάντα του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι Οπούντιοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Αθλητικός Ροδιακός Σύλλογος

Ο **Αθλητικός Ροδιακός Σύλλογος** (Α.Ρ.Σ. ή Ροδιακός) ήταν αθλητικός σύλλογος με έδρα την πόλη της Ρόδου. Στη σύγχρονή του μορφή ιδρύθηκε το 1960 και διαλύθηκε το 2022. Πλέον δραστηριοποιείται στο άθλημα του ποδοσφαίρου σε επίπεδο ακαδημιών.

## Ιστορία
Ο Ροδιακός ιδρύθηκε το 1960 μετά από συγχώνευση των ομάδων της Ρόδου «Ατρόμητος Κάστρου» και «Α.Ε. Πανωγιαννίων» και μετονομασία της ΑΕΠ . Η Α.Ε.Π. είχε κατακτήσει το πρωτάθλημα ΕΠΣΔ και συμμετείχε στην πρώτη άτυπη διοργάνωση της Β΄ Εθνικής. Σαν Ροδιακός πια, πρωταγωνιστώντας στο πρωταθλημα Δωδεκανήσου, συμμετείχε και στις επόμενες δυο διοργανώσεις για την άνοδο στην Α΄ Εθνική το 1961 και το 1962, φτάνοντας μάλιστα το 1962 ως την τελική φάση. Πολύ κοντά στην άνοδο στην Α΄ Εθνική έφτασε και την επόμενη περίοδο 1962-63 που η Β΄ Εθνική πια μονιμοποιήθηκε. Αγωνίστηκε στη Β΄ Εθνική ως το 1967 με εξαίρεση την περίοδο 1965-66 που αγωνίστηκε και κατέκτησε το πρωτάθλημα ΕΠΣ Δωδεκανήσου. Το 1968 ουσιαστικά εξαναγκάστηκε από την χούντα σε συγχώνευση με τον Διαγόρα και το Δωριέα για τη δημιουργία του Α.Σ. Ρόδος. Με την μεταπολίτευση ο Ροδιακός επανιδρύθηκε, χωρίς όμως να καταφέρει ξανά να ξεφύγει από τα επίπεδα του πρωταθλήματος της ΕΠΣΔ. Από την σεζόν 2013-14 έως και την σεζόν 2015-16 αγωνιζόταν στην Β'ΕΠΣΔ, αλλά υποβιβάστηκε την τελευταία σεζόν στην Γ'ΕΠΣΔ όπου την σεζόν 2016-17 τερμάτισε 7η στον όμιλο με 19 βαθμούς, αφού προηγήθηκαν κάποιες εσωτερικές διοικητικές διαταραχές. Η πρώτη ομάδα διαλύθηκε το 2022 και από τότε λειτουργεί μόνο σε επίπεδο ακαδημιών.

## Διακρίσεις
* (**2**) Πρωταθλήματα ΕΠΣΔ (1961-62, 1965-66)
* (**5**) Κύπελλα ΕΠΣΔ (1960-61, 1961-62, 1963-64, 1966-67, 1985-86)
* (**1**) 2η θέση στη Β΄ Εθνική (1962-63)

## Πορεία στα Εθνικά Πρωταθλήματα

## Παραπομπές


Κατηγορία:Αθλητικοί σύλλογοι Ρόδου
Κατηγορία:Ιδρύσεις αθλητικών συλλόγων το 1960
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1960
Χουτιανά Άρτας

Τα **Χουτιανά** είναι ορεινός οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Τα Χουτιανά βρίσκονται στις νότιες πλαγιές του βουνού Κοκκινόλακος στα 940 μέτρα σε απόσταση περίπου 40 χλμ. Α. από την Άνω Καλεντίνη (έδρα του δήμου) και 70 χλμ. Α.-ΒΑ. από την Άρτα. Αναφέρονται επίσημα ως ξεχωριστός οικισμός για πρώτη φορά το 1940 να προσαρτώνται στην κοινότητα Πηγών. Μαζί με τους οικισμούς Αηδονιά, Ιτέα, Κασιανός, Μηλιές (Γρέβια), Άγιος Βασίλειος, Άγιος Νικόλαος, Παλαιομύλια και Δίλοφο αποτελούν την Κοινότητα Πηγών Άρτας της Δημοτικής Ενότητας Τετραφυλίας του Δήμου Γεωργίου Καραϊσκάκη.

### Τοποθεσία και Πρόσβαση
Η πρόσβαση στα Χουτιανά είναι εφικτή μέσω της Επαρχιακής οδού Άρτας - Καρδίτσας. Με αφετηρία την Άρτα ακολουθούμε τη διαδρομή που περνάει από Πέτα, Άνω Καλεντίνη, Ξηρόκαμπος, Κρανιές, Αστροχώρι, Μηλιανά, πάνω από τον συνοικισμό των Μηλιανών την Λαγκάδα στο βουνό Κοκκινόλακος και φθάνουμε στα Χουτιανά.

## Ιστορικά στοιχεία
Η προέλευση του ονόματος είναι απροσδιόριστη. Πάντως σε ορισμένα παλιά βιβλία αναφέρεται ως Χωδιανά και σε μερικούς παλιούς χάρτες ως Χοδιανά. Μια πιθανή ερμηνεία, όμως ατεκμηρίωτη, είναι να προέρχεται από τη λέξη χους, που σημαίνει συσσωρευμένο χώμα, ανάχωμα, γήλοφος. Μια άλλη εκδοχή είναι να πήρε το όνομά του από τον Καπετάν Χούτα ο οποίος τον χρησιμοποιούσε με τα παλληκάρια του ως χώρο ανάπαυλας και ξεκούρασης (λημέρι) στα χρόνια της Τουρκοκρατίας.

## Δημογραφικά στοιχεία
Τα Χουτιανά το 1940 είχαν 171 κατοίκους, το 1951 δεν αναφέρεται, το 1961 είχαν 47, το 1971 είχαν 37, το 1981 απογράφηκαν 28 κάτοικοι, το 1991 είχαν 19 κατοίκους, το 2001 είχαν 33 και το 2011 οι κάτοικοι των Χουτιανών Άρτας καταγράφηκαν 10.

## Εξωτερικοί σύνδεσμοι
*Ιστοσελίδα του Δήμου Γεωργίου Καραϊσκάκη 
*Ιστοσελίδα της Π.Ε Άρτας
* Ιστοσελίδα των Χουτιανών (προς το παρόν μη διαθέσιμη)

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Πυθοκλής ο Ηλείος

[μικρογραφία|409x409εσ|Η γλυπτική παράσταση του ''[Δορυφόρος (γλυπτική)|Δορυφόρου* σε έργο του [[Πολύκλειτος|Πολύκλειτου]]. [[Αρχαιολογικό μουσείο Νάπολης]].]]
Ο *'Πυθοκλής ο Ηλείος*' ήταν αρχαίος Έλληνας ολυμπιονίκης με καταγωγή από την [[Ηλεία]], ο οποίος υπήρξε νικητής στο αγώνισμα του [[Πένταθλον|πεντάθλου]] κατά τους [[Κατάλογος_αρχαίων_ολυμπιονικών#82|82ους]] (452 π.Χ.) [[Ολυμπιακοί αγώνες στην αρχαιότητα|ολυμπιακούς αγώνες της αρχαιότητας]]. Ο ιστορικός του 2ου αιώνα μ.Χ. [[Παυσανίας]] αναφέρει πως ο ανδριάντας του σωζόταν ακόμα στην [[Ολυμπία]] και πως ήταν έργο του γλύπτη [[Πολύκλειτος|Πολύκλειτου]].

Ο ανδριάντας που φιλοτέχνησε ο Πολύκλειτος, πιθανώς να ακολουθούσε την γλυπτική παράσταση του [[Δορυφόρος (γλυπτική)|*Δορυφόρου'']], καθώς υπάρχουν επιγραφικά στοιχεία που αναφέρουν πως ο ανδριάντας του Πυθοκλή υπήρχε στην αρχαία Ρώμη ως αντίγραφο, ή πως ο ίδιος ο ανδριάντας μεταφέρθηκε.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του πεντάθλου‎
Κατηγορία:Αρχαίοι ολυμπιονίκες (5ος αιώνας π.Χ.)
Πυθοκλής (ολυμπιονίκης)

Με το όνομα **Πυθοκλής** ήταν γνωστοί δυο ολυμπιονίκες:

* Πυθοκλής ο Ηλείος, νικητής του πεντάθλου κατά τους 82ους (452 π.Χ.) ολυμπιακούς αγώνες
* Πυθοκλής ο Σικυώνιος, νικητής στο στάδιο κατά τους 136ους (236 π.Χ.) ολυμπιακούς αγώνες
Βίνιτσα

Η **Βίννιτσα** ή **Βίννιτσια** (ουκρ: **Ві́нниця**, ρωσ: **Ви́нница**, πολων: *Winnica*, γερμ. *Winniza*, ρουμ.*Vinnița*) είναι πόλη στην δυτικό-κεντρική Ουκρανία. Είναι το διοικητικό κέντρο της περιφέρειας Βίνιτσας και η μεγαλύτερη πόλη της περιοχής. Στην τελευταία απογραφή, η πόλη αριθμούσε 372.484 κάτοικους το 2015.

## Παραπομπές


Κατηγορία:Πόλεις της Ουκρανίας
Κήτων ο Λοκρός

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater, 452-432 BC, Olympia. 82-87th Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Κήτων ο Λοκρός** (5ος αιώνας π.Χ.) ή **Κήπων** ή **Κητίδας**, ήταν αρχαίος Έλληνας ολυμπιονίκης με καταγωγή από τους Οπούντιους Λοκρούς της Μεγάλης Ελλάδας, ο οποίος υπήρξε νικητής στο αγώνισμα του πεντάθλου κατά τους 83ους (448 π.Χ.) ολυμπιακούς αγώνες της αρχαιότητας. Η αναφορά σε αυτόν διασώζεται στους παπύρους της Οξυρρύγχου όπου διευκρινίζεται πως κατάγεται από τους Λοκρούς της Ιταλίας και όχι αυτούς της Φθιώτιδας, ενώ και η μορφή του ονόματος που παρατίθεται (*Κήπων*) το επιβεβαιώνει έμμεσα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι Οπούντιοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Ίκκος ο Ταραντίνος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater, 452-432 BC, Olympia. 82-87th Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Ίκκος ο Ταραντίνος** (γιος του Νικολαΐδα, 5ος αιώνας π.Χ.), ήταν αρχαίος Έλληνας ιατρός και φιλόσοφος με καταγωγή από την πόλη του Τάραντα στη Μεγάλη Ελλάδα, καθώς και ολυμπιονίκης ο οποίος υπήρξε νικητής στο αγώνισμα του πεντάθλου κατά τους 84ους (444 π.Χ.) ολυμπιακούς αγώνες της αρχαιότητας, ενώ σε παλαιότερες πηγές του 19ου αιώνα αναφέρεται πως ήταν ολυμπιονίκης στους 77ους αγώνες το 470 π.Χ.. Έγινε επίσης ιδιαίτερα γνωστός ως αθλίατρος και γυμναστής και δίδασκε την εγκράτεια ως αρετή στους αθλητές. Αναφορές σε αυτόν υπάρχουν επίσης και από τον Πλάτωνα ο οποίος τον εξυμνεί και τον αναφέρει ως έναν από τους σοφιστές, ενώ ο Ιάμβλιχος αναφέρεται στον Ίκκο ως πυθαγόρειο φιλόσοφο. Θεωρείται πως υπήρξε ο πατέρας της αθλητικής διαιτολογίας, διδάσκοντας την αρμονία μεταξύ νου και σώματος, την εγκράτεια στη διατροφή, και τον αυτοέλεγχο, ενώ υπήρχε και σκεύασμα με το όνομα του το οποίο οι αθλητές συνήθιζαν να παίρνουν πριν αγωνιστούν.

## Παραπομπές


## Δείτε επίσης
* Νους υγιής εν σώματι υγιεί
* Ηρόδικος

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Έλληνες ιατροί
Κατηγορία:Πυθαγόρειοι φιλόσοφοι
Κατηγορία:Σοφιστές
Κατηγορία:Αρχαίοι Ταραντίνοι ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (5ος αιώνας π.Χ.)
Νέα Δεξιά (Ελλάδα)

Η **Νέα Δεξιά** (**ΝΕ.ΔΕ.**) ήταν ένα δεξιό ελληνικό πολιτικό κόμμα, το οποίο ιδρύθηκε στις 13 Μαΐου 2016. Ιδρυτής και πρόεδρος του κόμματος ήταν ο Φαήλος Κρανιδιώτης

## Ιστορία
Η Νέα Δεξιά ιδρύθηκε στις 13 Μαΐου 2016 από το τέως μέλος της πολιτικής επιτροπής της Νέας Δημοκρατίας και στενό συνεργάτη του Αντώνη Σαμαρά, Φαήλο Κρανιδιώτη, λίγους μήνες μετά τη διαγραφή του από τη Νέα Δημοκρατία. Λίγες ημέρες αργότερα, σε ειδική εκδήλωση έγινε η επίσημη παρουσίαση του κόμματος και των στελεχών του.

Στις 15 Μαρτίου 2018, το κόμμα έγινε δεκτό στο Κίνημα για μία Ευρώπη των Εθνών και της Ελευθερίας.

Στα τέλη του 2018, ενόψει των ευρωεκλογών και των εθνικών εκλογών του 2019 υπήρξε καταρχήν συμφωνία για εκλογική συνεργασία της Νέας Δεξιάς με την Ελληνική Λύση του Κυριάκου Βελόπουλου. Η διαφαινόμενη σύμπραξη οδήγησε στην αποχώρηση από το κόμμα αρκετών στελεχών, μεταξύ άλλων και του αντιπροέδρου Παναγιώτη Δούμα, τα οποία ίδρυσαν αργότερα την πολιτική κίνηση Έθνος και Ελευθερία. Ωστόσο, τα δύο κόμματα δεν κατέληξαν σε τελική συμφωνία, με το Φαήλο Κρανιδιώτη να ανακοινώνει την αυτόνομη κάθοδο της Νέας Δεξιάς στις εκλογές, διαψεύδοντας σενάρια συνεργασίας με άλλα κόμματα της δεξιάς.

Τον Απρίλιο του 2019 πραγματοποιήθηκε το 1ο Συνέδριο του κόμματος, κατά τη διάρκεια του οποίου προβλήθηκε μαγνητοσκοπημένο μήνυμα της Μαρίν Λεπέν και ανακοινώθηκαν τα ονόματα των υποψηφίων ευρωβουλευτών. Το παρόν έδωσαν ο παλαίμαχος διεθνής ποδοσφαιριστής Βασίλης Τσιάρτας και ο πρώην ελληνοαμερικανός κατάσκοπος Στηβ Λάλας, χωρίς ωστόσο να είναι υποψήφιοι. Το συνέδριο επικύρωσε και το καταστατικό και εξέλεξε την Κεντρική Επιτροπή του κόμματος.

Στις ευρωεκλογές το ίδιου χρόνου το κόμμα έλαβε 0,66% των ψήφων, χωρίς να εκλέξει ευρωβουλευτή. Στις εθνικές εκλογές που προκηρύχθηκαν αργότερα, ανακοινώθηκε ότι η Νέα Δεξιά δεν θα συμμετάσχει.

Τον Ιανουάριο του 2021 ανακοινώθηκε σε συνέντευξη τύπου η συνεργασία της Νέας Δεξιάς με τη δημιουργία, ξανά! του Θάνου Τζήμερου, υπό τον εκλογικό συνασπισμό «Δημιουργία». Ένα χρόνο αργότερα, ανακοινώθηκε η ίδρυση της Εθνικής Δημιουργίας, με την προσθήκη της πολιτικής κίνησης «Εθνική Συμφωνία» του ανεξάρτητου βουλευτή Κωνσταντίνου Μπογδάνου. Πολύ σύντομα όμως, η συνεργασία με τον Μπογδάνο διαλύθηκε.

Στις εκλογές του Μαΐου του 2023 η Εθνική Δημιουργία έλαβε 0,81%, Μετά από απόφαση της Δημιουργίας, ξανά! να μην συμμετάσχει στις επαναληπτικές εκλογές του Ιουνίου, ανακοινώθηκε η διάλυση του εκλογικού συνασπισμού. Στη συνέχεα, ο Φαήλος Κρανιδιώτης υποστήριξε τη Νέα Δημοκρατία.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα
Κατηγορία:Εθνικιστικά κόμματα στην Ελλάδα
Κατηγορία:Ευρωσκεπτικιστικά κόμματα στην Ελλάδα
Κυβερνείο Πορτ Σάιντ

To **Κυβερνείο του Πορτ Σάιντ** (*[[αραβικά]] : محافظة بورسعيد Muḥāfaẓat Borsa'īd *) είναι διοικητική διαίρεση (Κυβερνείο) της Αιγύπτου
με πρωτεύουσα την πόλη Πορτ Σάιντ. Βρίσκεται στο βόρειο-ανατολικό τμήμα της Αιγύπτου, ακριβώς πάνω στην βόρεια είσοδο της διώρυγας του Σουέζ στην Μεσόγειο Θάλασσα. Έχει πληθυσμό πάνω από 653.000 κατοίκους και έκταση 1.345 τ.χλμ..

Διοικητικά το κυβερνείο διαιρείται σε έξι αστικές περιοχές στο Πορτ Σάιντ, και την πόλη Πορτ Φουάντ.

## Ιστορία
Από τα παλιότερα κυβερνεία της Αιγύπτου που περιελάμβανε μόνο την πόλη του Πορτ Σάιντ από το 1860 και από το 2010 και την Πορτ Φουάντ. Το 1913 είχε 49.884 κατοίκους κι έκταση 4 τργ χλμ, για να αποτελέσει έπειτα τμήμα στο νέο Κυβερνείο Καναλίου. Επαναδημιουργήθηκε το 1950 και διατηρείται έως σήμερα.

## Παραπομπές


Κατηγορία:Κυβερνεία της Αιγύπτου
Μονή Οδηγητρίας Κυρίας Γωνιάς Χανίων

Η **Μονή Οδηγητρίας Κυρίας Γωνιάς** είναι ανδρική σταυροπηγιακή μονή κοντά στο Κολυμβάρι Χανίων, στη δυτική Κρήτη. Είναι κτισμένη στο μύχο του κόλπου Χανίων, περίπου 25 χιλιόμετρα δυτικά από τα Χανιά. Κοντά στη μονή βρίσκεται η Ορθόδοξη Ακαδημία Κρήτης.

## Ιστορία
Η μονή ιδρύθηκε τον 9ο αιώνα μ.Χ. στη θέση Μενιές του Ακρωτηρίου, στη θέση που βρισκόταν το ιερό της Δίκτυννας, και ήταν αφιερωμένη στον Άγιο Γεώργιο. Λόγω επιθέσεων από πειρατές, η μονή τον 13ο αιώνα μεταφέρθηκε νοτιότερα, και ένα μικρό μοναστήρι χτίστηκε εκεί όπου σήμερα βρίσκεται το κοιμητήριο της μονής. Η μονή στη σημερινή θέση ιδρύθηκε το 1618 από τον μοναχό Βλάσιο, από την Αμάσεια της Κύπρου. Το έργο της ανοικοδόμησης συνέχισε ο Βενέδικτος Τζαγκαρόλας, ενώ στην ανοικοδόμηση και συντήρηση της μονής βοήθησε η μεγάλη δωρεά του Γεωργίου Μούρμουρη. Ο ναός της μονής ολοκληρώθηκε το 1634, σύμφωνα με επιγραφή που βρίσκεται στο δυτικό μέρος του τρούλου.

Το 1645, οι Τούρκοι κατά τη διάρκεια του κρητικού πολέμου αποβιβάστηκαν κοντά στη μονή και την κατέλαβαν, ενώ το 1652 την κατέστρεψαν. Το 1662, με πατριαρχικό σιγγίλιο, η μονή ανακηρύσσεται σταυροπηγιακή, δηλαδή διοικείται άμεσα από το Πατριαρχείο Κωνσταντινούπολης. Το 1664 άρχισε να λειτουργεί στη μονή σχολείο. Το 1708 κατασκευάστηκε το συντριβάνι της μονής και το 1805 τα παρεκκλήσια του ναού. Κατά τη διάρκεια της επανάστασης του 1821, η μονή λειτούργησε ως νοσοκομείο, ενώ ο ηγούμενος Παρθένιος Ρασπάνης μυήθηκε στη Φιλική Εταιρεία, αλλά οι Τούρκοι τον συνέλαβαν και τον φυλάκισαν. Η μονή ερημώθηκε, αλλά την περίοδο 1831-1841 ανασυγκροτήθηκε από τον μοναχό Παρθένιο Φρουδάκη. Το 1867, κατά τη διάρκεια της επανάστασης του 1866, η μονή καταστράφηκε ξανά από τους Τούρκους.

Το 1897, ο Τιμολέων Βάσσος με δύο τάγματα πεζικού, ένα μηχανικού, ένα λόχο ευζώνων και μια ορειβατική πυροβολαρχία, αποβιβάστηκε νότια της μονής για να καταλάβει την Κρήτη στο όνομα του βασιλέα των Ελλήνων. Αυτή η απόβαση έγινε η αφορμή για την κήρυξη του Ελληνοτουρκικού πολέμου του 1897. Ο Βάσσος χρησιμοποίησε τη μονή ως αρχηγείο του. Το 1899 κατασκευάζεται το σημερινό καμπαναριό της μονής, η οποία κρίθηκε διατηρητέα το 1935. Κατά τη διάρκεια του Β΄ Παγκοσμίου Πολέμου, μετά την κατάληψη της Αθήνας από τους Γερμανούς, στη μονή λειτούργησε η σχολή Ευελπίδων. Μετά τη μάχη της Κρήτης, οι Γερμανοί επίταξαν τη μονή και φυλάκισαν τους μοναχούς. Η μονή επαναλειτούργησε μερικώς το 1942 και μέχρι το 1944 ήταν γερμανικό στρατόπεδο.

Τη δεκαετία του 1960, σε έκταση που παραχώρησε η μονή κατασκευάστηκε η Ορθόδοξη Ακαδημία Κρήτης, η οποία άρχισε να λειτουργεί το 1968.

## Παραπομπές


Κατηγορία:Χερσόνησος Ροδωπού
Γωνιας
Στόμιος ο Ηλείος

Ο **Στόμιος ο Ηλείος** (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα του πένταθλου κατά τους 101ους (376 π.Χ.) ολυμπιακούς αγώνες της αρχαιότητας. Υπήρξε επίσης νικητής στο ίδιο αγώνισμα σε 3 διοργανώσεις των Νέμεων, ενω αργότερα έγινε διοικητής του ιππικού της Ηλείας συμμετέχοντας στη μάχη των Λεύκτρων όπου και σκότωσε τον στρατηγό των Σικυώνιων..

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Έλληνες στρατηγοί
Κατηγορία:Νεμεονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του πεντάθλου‎
Κατηγορία:Αρχαίοι ολυμπιονίκες (4ος αιώνας π.Χ.)
Αλέκος Λεώνης

Ο **Αλέκος Λεώνης** (Θεσσαλονίκη, 17 Μαρτίου 1960) είναι Έλληνας προπονητής και παλαίμαχος πετοσφαιριστής.

## Σταδιοδρομία
Αποφοίτησε από τα ΤΕΦΑΑ Θεσσαλονίκης το 1982. Την περίοδο 1986–1996 δίδαξε ως καθηγητής Φυσικής Αγωγής στην ειδικότητα της Πετοσφαίρισης στα ΤΕΦΑΑ Κομοτηνής. Το 1989 ανέλαβε το εφηβικό τμήμα του Ηρακλή Θεσσαλονίκης και από το 1991 μέχρι και το 1993 ήταν προπονητής σε κλιμάκια της Ε.Ο.ΠΕ..

Από το 1993 έως το καλοκαίρι του 2007 ήταν προπονητής του Ηρακλή Θεσσαλονίκης με διάλειμμα 10 μηνών (2002–2003). Κατέκτησε 3 Πρωταθλήματα Ελλάδας (2002, 2005, 2007), 5 Κύπελλα Ελλάδας (2000, 2002, 2004, 2005, 2006) και 2 Σούπερ Καπ Ελλάδας (2004, 2005). Παράλληλα ως προπονητής του Ηρακλή Θεσσαλονίκης τον οδήγησε 4 φορές στο φάιναλ φορ του Τσάμπιονς Λιγκ κατακτώντας 2 φορές τη δεύτερη θέση (2005, 2006).

Το καλοκαίρι του 2007 ανέλαβε προπονητής της Εθνικής Ελλάδας, και ταυτόχρονα δέχθηκε πρόταση από τον Ολυμπιακό Πειραιώς, για τους παράγοντες του οποίου ήταν ο διακαής τους πόθος. Μάλιστα, η «ερυθρόλευκη» διοίκηση ζήτησε από την Ε.Ο.ΠΕ. την άδεια να εργαστεί στον Ολυμπιακό Πειραιώς, ωστόσο το «ερυθρόλευκο» αίτημα δεν έγινε αποδεκτό. Στην Εθνική Ελλάδας παρέμεινε μέχρι και το 2008, οπότε συνέχισε στον Παναθηναϊκό για μία περίοδο.

Επέστρεψε στον αγαπημένο του Ηρακλή Θεσσαλονίκης το 2010, ωστόσο η θητεία του αποδείχθηκε σύντομη, αφού αποφάσισε να αποχωρήσει από την τεχνική ηγεσία των κυανόλευκων, μόλις στην δεύτερη αγωνιστική του Πρωταθλήματος Ελλάδας. Το 2011 ξαναγύρισε στην Εθνική Ελλάδας, όπου παρέμεινε μέχρι και το 2013. Τελευταίος σταθμός στην προπονητική του καριέρα ήταν ο Π.Α.Ο.Κ. το Νοέμβριο του 2013, στον οποίο παρέμεινε για 15 μέρες, μη αντέχοντας την πίεση των οπαδών. Από τον Μάιο του 2016 έως το 2018 διατελούσε ως τεχνικός διευθυντής στα τμήματα πετοσφαίρισης του Σ.Α. Πειραματικού Σ.Π.Θ..

## Τίτλοι – Διακρίσεις
### Τίτλοι
* **3 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]**:
** 2002, 2005, 2007
* **5 [[Κύπελλο Ελλάδας πετοσφαίρισης ανδρών|Κύπελλα Ελλάδας]]**:
** 2000, 2002, 2004, 2005, 2006
* **2 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]**:
** 2004, 2005

### Διακρίσεις
* **[[Τσάμπιονς Λιγκ (πετοσφαίριση ανδρών)|Champions League]]**
**  2005, 2006
**  2002
** **4η Θέση** 2004

## Παραπομπές


## Εξωτερικοί σύνδεσμοι
* Αλέκος Λεώνης: Παρουσίαση – Ομάδες – Διακρίσεις

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ηρακλή Θεσσαλονίκης
Κατηγορία:Έλληνες προπονητές πετοσφαίρισης
Κατηγορία:Προπονητές πετοσφαίρισης ελληνικών συλλόγων
Κατηγορία:Προπονητές πετοσφαίρισης Ηρακλή Θεσσαλονίκης
Κατηγορία:Προπονητές πετοσφαίρισης ΠΑΟ
Κατηγορία:Προπονητές πετοσφαίρισης ΠΑΟΚ
Κατηγορία:Έλληνες γυμναστές
Περιοχή Λιουάλε

Η **Περιοχή Λιουάλε** (Αγγλικά: *Liwale District*, Σουαχίλι: *Wilaya ya Liwale*), είναι μία από τις 6 περιοχές στην Περιφέρεια Λίντι *(Lindi Region)* της Τανζανίας. Στα Βόρεια συνορεύει με την Περιφέρεια Πουάνι *(Pwani Region)*, στα Ανατολικά με την Περιοχή Κίλουα *(Kilwa District)*, στα Νότια από την Περιοχή Ρουάνγκουα *(Ruangwa District)* και Δυτικά με την Περιφέρεια Μορογκόρο *(Morogoro Region)*. 

## Προφορά
Η πλησιέστερη ορθογραφική αποτύπωση της ονομασίας *Liwale* στα Ελληνικά είναι *Λι*-*ου*-*άλε* όπου το *ου* είναι σύντομο, σαν να λέγαμε *Λιβάλε* (αλλά χωρίς το σύμφωνο «β»). 

## Στατιστικά στοιχεία
Σύμφωνα με την Εθνική Απογραφή της Τανζανίας το 2012, ο πληθυσμός στην **Επαρχία Λιουάλε** *(Liwale District)*, ήταν 91.380 άτομα.
## Εξεγέρσεις
Τον Απρίλιο του 2013, υπήρξαν εξεγέρσεις στη Λιουάλε *(Liwale)* αναφορικά με τα επίπεδα των τιμών για τα κάσιους. Η αστυνομία χρησιμοποίησε δακρυγόνα και ένα ελικόπτερο για να ελέγξει τις ταραχές. Κάηκαν είκοσι περίπου οικίες.

## Τμήματα
Η Επαρχία Λιουάλε *(Liwale District)*, διαιρείται διοικητικά σε 16 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Λίντι
* Λίντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Λίντι
Κατηγορία:Επαρχίες της Τανζανίας
Κάλλιππος ο Αθηναίος

Ο **Κάλλιππος ο Αθηναίος** (4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο αγώνισμα του πένταθλου κατά τους 112ους (332 π.Χ.) ολυμπιακούς αγώνες της αρχαιότητας. Κατηγορήθηκε ωστόσο πως είχε δωροδοκήσει τους αντιπάλους του ώστε να ηττηθούν και να γίνει ο ίδιος ολυμπιονίκης, με αποτέλεσμα να επιβληθεί πρόστιμο από τους ελλανοδίκες σε όλους. Η πόλη των Αθηνών ωστόσο παρενέβη μέσω του ρήτορα Υπερείδη (*Ὑπὲρ Καλλίππου*) και δεν δέχτηκε τις κατηγορίες για τον αθλητή της, ωστόσο οι αρχές της Ολυμπίας δεν έκαναν πίσω και απείλησαν να αποκλείσουν τους Αθηναίους αθλητές από τα υπόλοιπα αγωνίσματα. Οι Αθηναίοι κατέφυγαν στο μαντείο των Δελφών όπου εκεί τους ειπώθηκε πως θα έπρεπε να οπισθοχωρήσουν και να δεχτούν το σφάλμα του Καλλίπου, κάτι που τελικώς έκαναν, και με τα πρόστιμα που πληρώθηκαν κατασκευάστηκαν 6 αγάλματα του Δία (Ζάνες) στην Ηλεία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (4ος αιώνας π.Χ.)
Σάμιουελ Ρ. Ντιλέινι

Ο **Σάμιουελ Ρ. Ντιλέινι** (Samuel Ray Delany, Jr., γεν την 1η Απριλίου 1942) είναι Αμερικανός συγγραφέας, καθηγητής και αναλυτής/κριτικός λογοτεχνικών έργων. Στο έργο του περιλαμβάνονται βιβλία λογοτεχνικά (ειδικά επιστημονικής φαντασίας), απομνημονεύματα και κριτικής καθώς και δοκίμια σχετικά με την σεξουαλικότητα και την κοινωνία.

Ανάμεσα στα έργα του επιστημονικής φαντασίας περιλαμβάνονται τα *[[Babel-17]]*, *[[The Einstein Intersection]]* (έλαβαν τα Βραβεία Nebula για το 1966 και το 1967 αντίστοιχα), τα *[[Nova (μυθιστόρημα)|Nova]]*, *[[Dhalgren]]* και η σειρά *Return to Nevèrÿon*. με τέσσερα βραβεία Nebula και δύο βραβεία Hugo στο ενεργητικό του, ο Ντιλέινι εισήχθη το 2002 στο *[[Science Fiction and Fantasy Hall of Fame]]*. Από τον Ιανουάριο του 2001 μέχρι τον Μάιο του 2015, ήταν καθηγητής αγγλικών και δημιουργικής γραφής στο Πανεπιστήμιο Temple στη Φιλαδέλφεια. Το 2010 κέρδισε το τρίτο *J. Lloyd Eaton Lifetime Achievement Award in Science Fiction* και η Science Fiction Writers of America τον ανακήρυξε 30ο *SFWA Grand Master* το 2013.

## Βιβλία

## Παραπομπές

## Εξωτερικοί σύνδεσμοι
* 

Κατηγορία:Αμερικανοί συγγραφείς
Αουάσα

Η **Αουάσα** (αμχ. አዋሳ) είναι πόλη στα βόρεια της κεντρικής Αιθιοπίας, στις όχθες της ομώνυμης λίμνης. Είναι πρωτεύουσα της περιφέρειας Νοτίων Εθνών, Εθνικοτήτων και Λαών και βρίσκεται στην ιδιαίτερη ζώνη της εθνότητας Σιντάμα (ሲዳማ). Σύμφωνα με τα στοιχεία της Κεντρικής Στατιστικής Υπηρεσίας, το 2010 η πόλη είχε 165.275 κατοίκους. 

thumb|300px|left
Η πόλη είναι έδρα του Πανεπιστημίου της Αουάσα (ሀዋሳ ዩኒቨርሲቲ), έχει μεγάλη αγορά και διαθέτει αεροδρόμιο. Τα κύρια αξιοθέατα είναι η εκκλησία του Άγιου Γαβριήλ και το στάδιο Κενέμα. 

## Παραπομπές


Κατηγορία:Πόλεις της Αιθιοπίας
Αλεξίβιος ο Ηραίος

Ο **Αλεξίβιος ο Ηραίος** (4ος/3ος αι. π.Χ.), ήταν αρχαίος Έλληνας ολυμπιονίκης με καταγωγή από τα Ηραία της Αρκαδίας, ο οποίος στέφθηκε νικητής στο αγώνισμα του πένταθλου κατά τους 117ους (312 π.Χ.) ολυμπιακούς αγώνες της αρχαιότητας. Αναφέρεται πως ο ανδριάντας του στην Ολυμπία είχε φιλοτεχνηθεί από τον γλύπτη Ακέστωρα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (4ος αιώνας π.Χ.)
Τίμαρχος ο Μαντίνειος

Ο **Τίμαρχος ο Μαντίνειος** (4ος/3ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Μαντίνεια Αρκαδίας, ο οποίος στέφθηκε νικητής στο αγώνισμα του πεντάθλου κατά τους 121ους ολυμπιακούς αγώνες της αρχαιότητας (296 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του πεντάθλου‎
Κατηγορία:Αρχαίοι ολυμπιονίκες (3ος αιώνας π.Χ.)
Αντόνιο Ανιέτε

Ο **Αντόνιο Σάλας Κίντα** (*Antonio Salas Quinta*, γεννήθηκε στη 1 Οκτωβρίου του 1985), γνωστός ως **Añete**, είναι ένας Ισπανός επαγγελματίας ποδοσφαιριστής.

## Επαγγελματική Καριέρα
### Ισπανία
Ξεκίνησε τα πρώτα ποδοσφαιρικά του βήματα στις Ακαδημίες της Ρεάλ Σοσιεδάδ, ενώ είχε κι ένα σύντομο πέρασμα από την ομάδα Β του συλλόγου, μεταξύ του 2006 και του 2008, πριν αγωνιστεί για την Coria στην Tercera División. Στη συνέχεια, δοκίμασε την τύχη του στη Segunda División, αγωνιζόμενος στις ομάδες San Roque, Jaén και Θέουτα.

### Ελλάδα
Το 2012 αποφάσισε να αποχωρήσει από την πατρίδα του και να δοκιμάσει την τύχη του στην Ελλάδα και τον Ολυμπιακό Βόλου, της Football League (δεύτερης κατηγορίας του ελληνικού ποδοσφαίρου). Σκόραρε 9 γκολ, σε 39 αγώνες κατά τη διάρκεια της αγωνιστικής σεζόν 2012-13.

Το καλοκαίρι του 2013 έμεινε ελεύθερος, με τον Añete να υπογράφει συμβόλαιο, με τη την άλλη ομάδα της πόλης του Βόλου, τη Νίκη . Στις 29 Σεπτεμβρίου 2013, πραγματοποίησε το ντεμπούτο του με τα "κυανόλευκα" στο πρωτάθλημα, συνδυάζοντάς το με γκολ, κόντρα  στη Δόξα Δράμας (0-2). Κατά τη διάρκεια της αγωνιστικής σεζόν 2013-2014, ο Ανιέτε πραγματοποίησε εξαιρετική σεζόν και αγαπήθηκε από τον κόσμο της ομάδας του, με αποκορύφωμα την 1η Ιουνίου 2014, όταν στο κρισιμότερο παιχνίδι της χρονιάς, σκόραρε "χατ-τρικ", χαρίζοντας στη Νίκη το "τρίποντο" κόντρα στον Ηρακλή (4-0). Η Νίκη πανηγύρισε την άνοδό της στην Superleague Ελλάδα, με τον Ανιέτε να αναδεικνύεται σε ηγέτης εκείνου του ρόστερ, καθώς παράλληλα, αναδείχθηκε πρώτος σκόρερ της κατηγορίας, σκοράροντας 21 τέρματα.

Το καλοκαίρι του 2017 ανακοινώθηκε η απόκτησή του από τον Απόλλωνα Σμύρνης, στο πλαίσιο της επανόδου της ομάδας στην Super League.

### Βουλγαρία
Τον Ιούλιο του 2014 αποχωρεί από τη Νίκη και πραγματοποιεί το "μεγάλο βήμα" στην καριέρα του, υπογράφοντας συμβόλαιο με την Βουλγαρική Levski Sofia. Πραγματοποίησε το ντεμπούτο του, τέσσερις ημέρες ύστερα από την ένταξή του στην ομάδα, στο "αιώνιο ντέρμπι" της χώρας, ανάμεσα στη Λέφσκι και την ΤΣΣΚΑ Σόφιας (ήττα 2-0). Σκόραρε πολλά και κρίσιμα τέρματα, κατά την θητεία του στην ομάδα, με αποκορύφωμα τα δύο του τέρματα στον ημιτελικό και τον τελικό του Βουλγαρικού Κυπέλλου, δίχως όμως να οδηγήσει την ομάδα του στην κατάκτηση του τίτλου, με την Τσέρνο Μόρε να κερδίζει την Λέφσκι στην παράταση και να κατακτά το Κύπελλο.

Ο Ισπανός πραγματοποίησε ακόμα μία εξαιρετική σεζόν, με την ομάδα να χτίζεται γύρω από αυτόν κάθε Κυριακή. Παρ' όλα αυτά, τον Ιούνιο του 2015, ανακοίνωσε πως δεν πρόκειται να ανανεώσει το συμβόλαιό του, με τους "μπλε".

Στο πρωτάθλημα του Αζερμπαϊτζάν αγωνίστηκε με την φανέλα της Νέφτσι.

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές Νεφτσί Μπακού ΠΦΚ
Κατηγορία:Ποδοσφαιριστές Ρεάλ Χαέν
Κατηγορία:Ποδοσφαιριστές Ρεάλ Σοσιεδάδ Β
Κατηγορία:Ισπανοί ποδοσφαιριστές
Κατηγορία:Ποδοσφαιριστές Τερθέρα Ντιβιζιόν
SoShy

Η **Ντέμπορα Σάρα Έπστεϊν**, περισσότερο γνωστή ως **SoShy**, είναι γαλλίδα τραγουδίστρια, στιχουργός και ηθοποιός. Γεννήθηκε στο Παρίσι της Γαλλίας στις 4 Σεπτεμβρίου 1982. Τα παιδικά της χρόνια έζησε στη Νέα Υόρκη και το Λος Άντζελες.. Η μητέρα της κατάγεται από την Αργεντινή και Ιταλία και ο πατέρας της από τη Ρωσία και Ουκρανία.

## Καριέρα
Ξεκίνησε την καριέρα της ως ηθοποιός αλλά γρήγορα διαπίστωσε την αγάπη της για τη μουσική. Για πολλά χρόνια δούλευε ως ντίτζεϊ. Στα δεκατρία της χρόνια ξεκίνησε να τραγουδάει σε κλαμπ.Το 2003 γνώρισε τον Γάλλο παραγωγό, Λόουν, και υπέγραψε συμβόλαιο με τη Σόνι Μιούζικ. Από τότε ταξίδεψε σε πολλές χώρες για να διαφημίσει το άλμπουμ-ντεμπούτο της. Συνέθεσε τραγούδια για πολλούς καλλιτέχνες όπως Μαρκ Ρόνσον, Εστέλ, Κόβαλ και πολλούς άλλους. Ευρέως γνωστή έγινε από τη συνεργασία της με το γνωστό συνθέτη Timbaland καθώς τραγουδάει στο τραγούδι "Μόρνινγκ Άφτερ Ντάρκ", το οποίο έγινε μεγάλη επιτυχία. Συμμετείχε σε μεγάλα μουσικά σόου παγκοσμίου φήμης. Το 2009 υπήρξε συνθέτης του γνωστού άλμπουμ του Τίμπαλαντ "Σοκ Βάλιου". Το σινγκλ της "Ντόροθι" αποτέλεσε σάουντρακ της ΦΙΦΑ 2010 και το τραγούδι της "Δε γουέϊ Άι" αποτέλεσε επίσημο σάουντρακ της ΦΙΦΑ 2006. Υπέγραψε συμβόλαιο με τη Σφερ Μιούζικ του Καναδά. Τα πρώτα της δύο σινγκλ "Γουατέβα Μαν" και "Σίτι οφ Έιντζελς" διατίθενται στα Άι Τιούνς. Το "Γουατέβα Μαν" έκανε πρεμιερα στο Βίβο 3 Σεπτεμβρίου 2014. Συνεχίζει την καριέρα της στο τραγούδι ετοιμάζοντας το καινούργιο της άλμπουμ. Επιπλέον, συνεχίζει να ασχολείται με την υποκριτική και ως ντίτζεϊ.
 
## Δισκογραφία
*Κρακ δε κόουντ 9 Σεπτεμβρίου 2014
 
### ΣΟΛΟ ΣΙΝΓΚΛ
*2005- "ΔΕ ΓΟΥΕΙ ΑΙ",
*2009- "ΝΤΟΡΟΘΙ",
*2014-"ΓΟΥΑΤΕΒΑ ΜΑΝ",
*2014-"ΣΙΤΥ ΟΦ ΈΪΝΤΖΕΛΣ"

### ΡΕΜΙΞ
*"Μόρνινγκ Άφτερ Ντάρκ" γαλλικη εκδοχή,
*"Μόρνινγκ Άφτερ Ντάρκ" Β ΒΟΥ ΦΙΞ ΡΕΜΙΞ
## Παραπομπές


Κατηγορία:Γαλλίδες τραγουδίστριες
Κατηγορία:Γάλλοι στιχουργοί
Λουίς Ενρίκε (ποδοσφαιριστής)

Ο **Λουίς Ενρίκε Μαρτίνεθ Γκαρθία** (ισπανικά: *Luis Enrique Martínez García*, ισπανική προφορά:  *[[ΔΦΑ|lwis enˈrike]]*], 8 Μαΐου 1970) είναι Ισπανός πρώην ποδοσφαιριστής και προπονητής ποδοσφαίρου. Είναι ο τωρινός προπονητής της ομάδας της Λιγκ 1, Παρί Σεν Ζερμέν. Περισσότερο γνωστός είναι ως **Λουίς Ενρίκε**, ξεκίνησε αγωνιζόμενος ως δεξιός ακραίος επιθετικός, αλλά εξ αιτίας των αθλητικών χαρισμάτων του, αγωνίστηκε, κατά καιρούς, σε όλες τις θέσεις εκτός αυτών του κεντρικού αμυντικού και του τερματοφύλακα.

Σε συλλογικό επίπεδο, ο Λουίς Ενρίκε ήταν ανάμεσα στους ποδοσφαιριστές που αγωνίστηκαν και στη Ρεάλ Μαδρίτης και στην Μπαρτσελόνα. Και στις δύο έκανε πολλές και καλές εμφανίσεις, κατακτώντας και αρκετά τρόπαια. Μεταξύ άλλων με τη Ρεάλ Μαδρίτης πήρε ένα πρωτάθλημα Ισπανίας κι ένα Κύπελλο, ενώ με την Μπαρτσελόνα δύο πρωταθλήματα και δύο κύπελλα, καθώς κι ένα Κύπελλο Κυπελλούχων, τη σεζόν 1996-97. Αγωνίστηκε, επίσης, και με την εθνική του σε διάφορα τμήματά της, κάνοντας 62 συμμετοχές και πετυχαίνοντας 12 γκολ στην Ανδρών. Ως ποδοσφαιριστής αγωνίστηκε σε πάνω από 500 επίσημους αγώνες, πετυχαίνοντας πάνω από 100 γκολ.

Το 2008, ξεκίνησε και την προπονητική του καριέρα, με την Μπαρτσελόνα Β. Μετά από τρία χρόνια ανέλαβε τη ΑΣ Ρόμα. Ενώ τη σεζόν 2013-14 ανέλαβε τη Θέλτα. Περισσότερη καταξίωση στην προπονητική του καριέρα γνώρισε όταν έγινε προπονητής της Μπαρτσελόνα, με την οποία έχει κατακτήσει έως τώρα ένα τρεμπλ τη σεζόν 2014-15 κι ένα νταμπλ τη σεζόν 2015-16. Αποχώρησε από την Μπαρτσελόνα, το 2017 και αντικαταστάθηκε από τον Ερνέστο Βαλβέρδε. Στις 9 Ιουλίου 2018 ανακοινώθηκε επίσημα ως προπονητής της εθνικής Ισπανίας.Στις 29 Αυγούστου διαπιστώθηκε ο θάνατος της κόρης του Xana Martinez,το οποίο προκάλεσε απόλυτη  θλίψη.

## Παραπομπές


## Εξωτερικοί σύνδεσμοι

* 
*FC Barcelona official profile
*
*
*National team data

Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Αστουριανοί ποδοσφαιριστές
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Μπαρτσελόνα Β
Κατηγορία:Προπονητές ποδοσφαίρου Θέλτα Βίγο
Κατηγορία:Προπονητές ποδοσφαίρου Μπαρτσελόνα
Κατηγορία:FIFA 100
Κατηγορία:Προπονητές ποδοσφαίρου ΑΣ Ρόμα
Κατηγορία:Προπονητές Πριμέρα Ντιβιζιόν
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Εθνικής Ισπανίας
Κατηγορία:Προπονητές Παγκοσμίου Κυπέλλου Ποδοσφαίρου 2022